title: Komisijas Īstenošanas regula (ES) Nr. 687/2014 ( 2014. gada 20. jūnijs ), ar ko groza Regulu (ES) Nr. 185/2010, precizējot, saskaņojot un vienkāršojot aviācijas drošības pasākumus, kā arī attiecībā uz drošības standartu līdzvērtīgumu un kravas un pasta sūtījumu drošības pasākumiem  Dokuments attiecas uz EEZ

text:
               21.6.2014

               LV

               Eiropas Savienības Oficiālais Vēstnesis

               L 182/31

         KOMISIJAS ĪSTENOŠANAS REGULA (ES) Nr. 687/2014
   (2014. gada 20. jūnijs),
   ar ko groza Regulu (ES) Nr. 185/2010, precizējot, saskaņojot un vienkāršojot aviācijas drošības pasākumus, kā arī attiecībā uz drošības standartu līdzvērtīgumu un kravas un pasta sūtījumu drošības pasākumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1), un jo īpaši tās 4. panta 3. punktu,
   tā kā:

               (1)

               Pieredze, kas gūta, īstenojot Komisijas Regulu (ES) Nr. 185/2010 (2), ir apliecinājusi, ka nepieciešams izdarīt grozījumus dažu kopējo pamatstandartu īstenošanas kārtībā.

               (2)

               Būtu jāprecizē, jāsaskaņo vai jāvienkāršo daži konkrēti aviācijas drošības pasākumi, lai uzlabotu juridisko skaidrību nolūkā izvairīties no tiesību aktu atšķirīgas interpretācijas un lai vēl lielākā mērā nodrošinātu kopējo aviācijas drošības pamatstandartu optimālu īstenošanu.

               (3)

               Grozījumi attiecas uz ierobežota skaita pasākumu īstenošanu tādās jomās kā aizliegtie priekšmeti, gaisa kuģu drošība, kravas, pasta sūtījumu, lidojuma laikā patērējamo krājumu un lidostu krājumu drošības kontrole un drošības iekārtas.

               (4)

               Saskaņā ar Komisijas Regulu (EK) Nr. 272/2009 (3) Komisijai būtu jāatzīst trešo valstu un citu valstu un teritoriju, kurām nepiemēro LESD VI sadaļu, aviācijas drošības standartu līdzvērtīgums ar nosacījumu, ka ir izpildīti minētajā regulā noteiktie kritēriji.

               (5)

               Komisija ir pārliecinājusies, ka lidostas, kuras atrodas Džērsijā, Gērnsijā un Menas salā, ir izpildījušas Regulas (EK) Nr. 272/2009 pielikuma E daļā noteiktos kritērijus.

               (6)

               Regulas (ES) Nr. 185/2010 pielikumā ir norādītas trešās valstis un citas valstis un teritorijas, kurām nepiemēro LESD VI sadaļu un kuras atzītas par tādām, kas piemēro Regulā (EK) Nr. 272/2009 noteiktajiem kopējiem pamatstandartiem līdzvērtīgus drošības standartus.

               (7)

               Komisijas Regulā (EEK) Nr. 2454/93 (4) un Regulā (ES) Nr. 185/2010 noteiktas līdzīgas drošības prasības tiesību subjektiem, kuri darbojas kravas un pasta sūtījumu piegādes ķēdē.

               (8)

               Drošības prasības, kas Regulā (ES) Nr. 185/2010 noteiktas tādu pilnvaroto pārstāvju un zināmo nosūtītāju, kam ir aviācijas drošības novērtējums, programmai, un drošības prasības, kas Regulā (EEK) Nr. 2454/93 noteiktas muitas atzīto uzņēmēju programmai, būtu vēl vairāk jāsaskaņo, lai savstarpējā atzīšana dotu iespēju vienkāršot attiecīgo nozaru un valdības iestāžu darbu un vienlaikus garantētu pašreizējā drošības līmeņa saglabāšanu.

               (9)

               Tāpēc būtu attiecīgi jāgroza Regula (ES) Nr. 185/2010.

               (10)

               Šajā regulā paredzētie pasākumi ir saskaņā ar Civilās aviācijas drošības komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 185/2010 pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Pielikuma 5. punkta o) apakšpunktu piemēro no 2014. gada 1. jūlija.
   Pielikuma 10. panta b) apakšpunktu un 11. panta b) apakšpunktu piemēro no 2015. gada 1. marta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 20. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 97, 9.4.2008., 72. lpp.

      (2)  Komisijas 2010. gada 4. marta Regula (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 55, 5.3.2010., 1. lpp.).

      (3)  Komisijas 2009. gada 2. aprīļa Regula (EK) Nr. 272/2009, ar ko papildina vispārējos civilās aviācijas drošības pamatstandartus, kas izklāstīti Eiropas Parlamenta un Padomes Regulas (EK) Nr. 300/2008 pielikumā (OV L 91, 3.4.2009., 7. lpp.).

      (4)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).

      PIELIKUMS
      Regulas (ES) Nr. 185/2010 pielikumu groza šādi:

                  1)

                  pielikuma 1. nodaļu groza šādi:

                              a)

                              pievieno šādu 1.0.5. punktu:

                                          “1.0.5.

                                          Atsauces uz trešām valstīm šajā nodaļā un, attiecīgā gadījumā, atsevišķā Komisijas lēmumā ietver citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.”;

                              b)

                              svītro 1.3.1.7. punktu;

                              c)

                              pievieno šādu 1.6. punktu:
                              “1.6.   AIZLIEGTI PRIEKŠMETI
                              1.6.1.   Personām, kas nav pasažieri, nav atļauts ienest ierobežotas iekļuves drošības zonās 1.A papildinājumā minētos priekšmetus.
                              1.6.2.   Atbrīvojumu no 1.6.1. punkta prasībām var piešķirt tikai ar nosacījumu, ka personai ir atļauts ierobežotas iekļuves drošības zonās ienest aizliegtus priekšmetus, lai veiktu ar lidostas iekārtu vai gaisa kuģu ekspluatāciju saistītus būtiski svarīgus uzdevumus vai pienākumus lidojumā.
                              1.6.3.   Lai būtu iespējams identificēt saistību starp personu, kam atļauts ienest vienu vai vairākus 1.A papildinājumā minētos priekšmetus, un šīs personas ienesto priekšmetu:

                                          a)

                                          personai ir piešķirta un līdzi ir atļauja. Atļauja ir norādīta vai nu uz identitātes kartes, kas ļauj iekļūt ierobežotas iekļuves drošības zonās, vai atsevišķā rakstiskā paziņojumā. Atļaujā norāda priekšmetus, ko personai atļauts ienest, vai nu kā priekšmetu kategoriju, vai kā konkrētu priekšmetu. Ja atļauja norādīta uz identitātes kartes, tā ir atpazīstama, tikai balstoties uz nepieciešamību zināt; vai

                                          b)

                                          drošības kontrolpunktā ir sistēma, kas norāda, kurām personām un kādus priekšmetus ir atļauts ienest (vai nu kā priekšmetu kategoriju, vai kā konkrētu priekšmetu).

                                    Identifikāciju veic, pirms personai atļauj ienest attiecīgos priekšmetus ierobežotas iekļuves drošības zonās vai gaisa kuģī vai ja persona saņem aizrādījumu no personām, kas veic uzraudzību vai patruļas saskaņā ar 1.5.1. punkta c) apakšpunktu.
                              1.6.4.   Šā pielikuma 1.A papildinājumā minētos priekšmetus drīkst uzglabāt ierobežotas iekļuves drošības zonās, ja tie tiek glabāti drošos apstākļos. 4.C papildinājuma c), d) un e) punktā minētos priekšmetus drīkst uzglabāt ierobežotas iekļuves drošības zonās, ja tie nav pieejami pasažieriem.”;

                              d)

                              pievieno šādu 1.A papildinājumu:

                                 “1.A PAPILDINĀJUMS
                                 PERSONAS, KAS NAV PASAŽIERI

                                    AIZLIEGTU PRIEKŠMETU SARAKSTS

                                             a)

                                                šautenes, šaujamieroči un citas ierīces, kas raida šāviņus – ierīces, ar kurām var vai šķiet, ka varētu radīt nopietnus ievainojumus, raidot šāviņu, tostarp:

                                                         —

                                                         visu veidu šaujamieroči, piemēram, pistoles, revolveri, bises, šautenes,

                                                         —

                                                         rotaļu šautenes, šaujamieroču modeļi un imitācijas, ko kļūdaini iespējams noturēt par īstiem ieročiem,

                                                         —

                                                         šaujamieroču sastāvdaļas, izņemot teleskopiskos tēmēkļus,

                                                         —

                                                         saspiesta gaisa un ogļskābās gāzes šautenes, piemēram, pistoles, skrošu šautenes, bises un bumbiņu šautenes,

                                                         —

                                                         signālraķešu pistoles un starta pistoles,

                                                         —

                                                         šaujamloki, stopi un bultas,

                                                         —

                                                         harpūnu un žebērkļu šautenes,

                                                         —

                                                         lingas un katapultas;

                                             b)

                                                apdullināšanas ierīces – ierīces, kas īpaši paredzētas apdullināšanai vai imobilizācijai, tostarp:

                                                         —

                                                         elektrošoka ierīces, piemēram, elektrošoka šautenes, tāzeri un elektrošoka steki,

                                                         —

                                                         dzīvnieku apdullināšanas un dzīvnieku nogalināšanas ierīces,

                                                         —

                                                         ķīmiskas vielas, gāzes un aerosoli, kas atņem vai mazina rīcības spējas, piemēram, asaru gāze, piparu gāzes aerosoli, skābes aerosoli un dzīvnieku atbaidīšanas aerosoli;

                                             c)

                                                sprāgstvielas un viegli uzliesmojošas vielas un ierīces – sprāgstvielas un viegli uzliesmojošas vielas un ierīces, ar kurām var vai šķiet, ka varētu radīt nopietnus ievainojumus vai apdraudēt gaisa kuģa drošību, tostarp:

                                                         —

                                                         munīcija,

                                                         —

                                                         aizdedzkapseles,

                                                         —

                                                         detonatori un degļi,

                                                         —

                                                         sprādzienbīstamu ierīču modeļi vai imitācijas,

                                                         —

                                                         mīnas, granātas un cita sprādzienbīstama munīcija,

                                                         —

                                                         uguņošanas ierīces un citi pirotehnikas izstrādājumi,

                                                         —

                                                         dūmu kārbas un dūmu patronas,

                                                         —

                                                         dinamīts, šaujampulveris un plastmasas sprāgstvielas;

                                             d)

                                             visi citi priekšmeti, kurus var izmantot, lai radītu nopietnus ievainojumus, un kurus parasti neizmanto ierobežotas iekļuves drošības zonās, piemēram, cīņas sporta aprīkojums, šķēpi, zobeni u. c.”;

                  2)

                  pielikuma 3. nodaļu groza šādi:

                              a)

                              pievieno šādu 3.0.6. punktu:

                                          “3.0.6.

                                          Atsauces uz trešām valstīm šajā nodaļā un, attiecīgā gadījumā, atsevišķā Komisijas lēmumā ietver citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.”;

                              b)

                              3.2.1.1. punktu aizstāj ar šādu:

                                          “3.2.1.1.

                                          Neatkarīgi no tā, kurā lidostas daļā gaisa kuģis ir novietots, visas tā ārējās durvis tiek aizsargātas pret nesankcionētu piekļuvi:

                                                      a)

                                                      nekavējoties aizrādot personām, kas cenšas nesankcionēti iekļūt gaisa kuģī; vai

                                                      b)

                                                      aizverot ārējās durvis. Ja gaisa kuģis atrodas kritiskā daļā, ārējās durvis, kam personas nevar piekļūt no zemes, uzskata par aizvērtām, ja piekļuves palīglīdzekļi ir novākti un novietoti pietiekamā attālumā no gaisa kuģa, lai saprātīgā mērā liegtu piekļuvi personām; vai

                                                      c)

                                                      izmantojot elektroniskus līdzekļus, kas ļauj nekavējoties atklāt nesankcionētu piekļuvi; vai

                                                      d)

                                                      ar elektronisku lidostas identitātes karšu piekļuves kontroles sistēmu, kas uzstādīta visām durvīm, pa kurām tieši var nokļūt uz pasažieru iekāpšanas trapa, kas savienots ar atvērtām gaisa kuģa durvīm, un šī sistēma atļauj iekļūt tikai personām, kas pabeigušas mācības saskaņā ar 11.2.3.7. punktu. Šādām personām jānodrošina, ka ir novērsta nesankcionēta piekļuve, kamēr tās izmanto durvis.”;

                              c)

                              3.B papildinājumu aizstāj ar šādu:

                                 “3.B PAPILDINĀJUMS
                                 GAISA KUĢU DROŠĪBA

                                    TREŠĀS VALSTIS, KĀ ARĪ CITAS VALSTIS UN TERITORIJAS, KURĀM SASKAŅĀ AR LĪGUMA PAR EIROPAS SAVIENĪBAS DARBĪBU 355. PANTU NEPIEMĒRO MINĒTĀ LĪGUMA VI SADAĻU UN PAR KURĀM TIEK ATZĪTS, KA ŠĪS VALSTIS PIEMĒRO KOPĒJIEM PAMATSTANDARTIEM LĪDZVĒRTĪGUS DROŠĪBAS STANDARTUS

                                 Attiecībā uz gaisa kuģu drošību ir atzīts, ka kopējiem pamatstandartiem līdzvērtīgus drošības standartus piemēro turpmāk nosauktās trešās valstis, kā arī citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.

                                                Amerikas Savienotās Valstis

                                                Fēru Salas attiecībā uz Vagar lidostu

                                                Grenlande attiecībā uz Kangerlussuaq lidostu

                                                Gērnsija

                                                Džērsija

                                                Menas Sala

                                       Komisija nekavējoties informē dalībvalstu pilnvarotās iestādes, ja tās rīcībā ir informācija, kas norāda, ka attiecīgās trešās valsts vai citas valsts vai teritorijas piemērotie drošības standarti, kam ir būtiska ietekme uz aviācijas drošības vispārējo līmeni Savienībā, vairs nav līdzvērtīgi Savienības kopējiem pamatstandartiem.
                                 Dalībvalstu pilnvarotās iestādes nekavējoties tiek informētas, ja Komisijai ir informācija par darbībām, tostarp kompensējošiem pasākumiem, kas apliecina, ka attiecīgās trešās valsts vai citas valsts vai teritorijas piemēroto attiecīgo drošības standartu līdzvērtīgums ir atjaunots.”;

                  3)

                  pielikuma 4. nodaļu groza šādi:

                              a)

                              pievieno šādu 4.0.5. punktu:

                                          “4.0.5.

                                          Atsauces uz trešām valstīm šajā nodaļā un, attiecīgā gadījumā, atsevišķā Komisijas lēmumā ietver citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.”;

                              b)

                              4.B papildinājumu aizstāj ar šādu:

                                 “4.B PAPILDINĀJUMS
                                 PASAŽIERI UN ROKAS BAGĀŽA

                                    TREŠĀS VALSTIS, KĀ ARĪ CITAS VALSTIS UN TERITORIJAS, KURĀM SASKAŅĀ AR LĪGUMA PAR EIROPAS SAVIENĪBAS DARBĪBU 355. PANTU NEPIEMĒRO MINĒTĀ LĪGUMA VI SADAĻU UN PAR KURĀM TIEK ATZĪTS, KA ŠĪS VALSTIS PIEMĒRO KOPĒJIEM PAMATSTANDARTIEM LĪDZVĒRTĪGUS DROŠĪBAS STANDARTUS

                                 Attiecībā uz pasažieriem un rokas bagāžu ir atzīts, ka kopējiem pamatstandartiem līdzvērtīgus drošības standartus piemēro turpmāk nosauktās trešās valstis, kā arī citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.

                                                Amerikas Savienotās Valstis

                                                Fēru Salas attiecībā uz Vagar lidostu

                                                Grenlande attiecībā uz Kangerlussuaq lidostu

                                                Gērnsija

                                                Džērsija

                                                Menas Sala

                                       Komisija nekavējoties informē dalībvalstu pilnvarotās iestādes, ja tās rīcībā ir informācija, kas norāda, ka attiecīgās trešās valsts vai citas valsts vai teritorijas piemērotie drošības standarti, kam ir būtiska ietekme uz aviācijas drošības vispārējo līmeni Savienībā, vairs nav līdzvērtīgi Savienības kopējiem pamatstandartiem.
                                 Dalībvalstu pilnvarotās iestādes nekavējoties tiek informētas, ja Komisijai ir informācija par darbībām, tostarp kompensējošiem pasākumiem, kas apliecina, ka attiecīgās trešās valsts vai citas valsts vai teritorijas piemēroto attiecīgo drošības standartu līdzvērtīgums ir atjaunots.”;

                  4)

                  pielikuma 5. nodaļu groza šādi:

                              a)

                              pievieno šādu 5.0.5. punktu:

                                          “5.0.5.

                                          Atsauces uz trešām valstīm šajā nodaļā un, attiecīgā gadījumā, atsevišķā Komisijas lēmumā ietver citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.”;

                              b)

                              5.A papildinājumu aizstāj ar šādu:

                                 “5.A PAPILDINĀJUMS
                                 REĢISTRĒTĀ BAGĀŽA

                                    TREŠĀS VALSTIS, KĀ ARĪ CITAS VALSTIS UN TERITORIJAS, KURĀM SASKAŅĀ AR LĪGUMA PAR EIROPAS SAVIENĪBAS DARBĪBU 355. PANTU NEPIEMĒRO MINĒTĀ LĪGUMA VI SADAĻU UN PAR KURĀM TIEK ATZĪTS, KA ŠĪS VALSTIS PIEMĒRO KOPĒJIEM PAMATSTANDARTIEM LĪDZVĒRTĪGUS DROŠĪBAS STANDARTUS

                                 Attiecībā uz reģistrēto bagāžu ir atzīts, ka kopējiem pamatstandartiem līdzvērtīgus drošības standartus piemēro turpmāk nosauktās trešās valstis, kā arī citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.

                                                Amerikas Savienotās Valstis

                                                Fēru Salas attiecībā uz Vagar lidostu

                                                Grenlande attiecībā uz Kangerlussuaq lidostu

                                                Gērnsija

                                                Džērsija

                                                Menas Sala

                                       Komisija nekavējoties informē dalībvalstu pilnvarotās iestādes, ja tās rīcībā ir informācija, kas norāda, ka attiecīgās trešās valsts vai citas valsts vai teritorijas piemērotie drošības standarti, kam ir būtiska ietekme uz aviācijas drošības vispārējo līmeni Savienībā, vairs nav līdzvērtīgi Savienības kopējiem pamatstandartiem.
                                 Dalībvalstu pilnvarotās iestādes nekavējoties tiek informētas, ja Komisijai ir informācija par darbībām, tostarp kompensējošiem pasākumiem, kas apliecina, ka attiecīgās trešās valsts vai citas valsts vai teritorijas piemēroto attiecīgo drošības standartu līdzvērtīgums ir atjaunots.”;

                  5)

                  pielikuma 6. nodaļu groza šādi:

                              a)

                              pievieno šādu 6.0.3. punktu:

                                          “6.0.3.

                                          Atsauces uz trešām valstīm šajā nodaļā un, attiecīgā gadījumā, atsevišķā Komisijas lēmumā ietver citas valstis un teritorijas, kurām saskaņā ar Līguma par Eiropas Savienības darbību 355. pantu nepiemēro minētā līguma VI sadaļu.”;

                              b)

                              nodaļas 6.3.1.2. punkta b) apakšpunktu aizstāj ar šādu:

                                          “b)

                                          pilnvarotā iestāde vai ES aviācijas drošības vērtētājs, kas rīkojas tās vārdā, izvērtē drošības programmu un uz vietas pārbauda norādītās atrašanās vietas, lai izvērtētu, vai pieteikuma iesniedzējs atbilst Regulas (EK) Nr. 300/2008 un tās īstenošanas tiesību aktu prasībām.
                                          Izņemot 6.2. punktā noteiktās prasības, pieteikuma iesniedzēja atrašanās vietas pārbaudi, ko veic attiecīgie muitas dienesti saskaņā ar Komisijas Regulas (EEK) Nr. 2454/93 (1)14.n pantu, uzskata par pārbaudi uz vietas, ja tā notikusi ne agrāk kā trīs gadus pirms dienas, kad pieteikuma iesniedzējs pieprasa to apstiprināt kā pilnvaroto pārstāvi. Pieteikuma iesniedzējs turpmākai pārbaudei iesniedz AEO sertifikātu un muitas dienestu attiecīgo novērtējumu.

                                 (1)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).”;"

                              c)

                              nodaļas 6.3.1.4. punktam pievieno šādu daļu:
                              “Izņemot 6.2. punktā noteiktās prasības, pilnvarotā pārstāvja atrašanās vietas pārbaudi, ko veic attiecīgie muitas dienesti saskaņā ar Regulas (EEK) Nr. 2454/93 14.n pantu, uzskata par pārbaudi uz vietas.”;

                              d)

                              nodaļas 6.3.1.5. punktu aizstāj ar šādu:

                                          “6.3.1.5.

                                          Ja pilnvarotā iestāde zaudē pārliecību, ka pilnvarotais pārstāvis atbilst Regulas (EK) Nr. 300/2008 un tās īstenošanas tiesību aktu prasībām, tā norādītajā atrašanās vietā vai vietās anulē pilnvarotā pārstāvja statusu.
                                          Ja tiesību subjekta turējumā vairs nav AEO sertifikāta, kas minēts Regulas (EEK) Nr. 2454/93 14.a panta 1. punkta b) vai c) apakšpunktā, vai ja šā AEO sertifikāta darbība ir apturēta, jo ir konstatēta neatbilstība minētās regulas 14.k pantam, pilnvarotā iestāde attiecīgi rīkojas, lai pārliecinātos, ka pilnvarotais pārstāvis atbilst Regulas (EK) Nr. 300/2008 prasībām.
                                          Tiesību subjekts informē pilnvaroto iestādi par visām izmaiņām saistībā ar tā AEO sertifikātu, kas minēts Regulas (EEK) Nr. 2454/93 14.a panta 1. punkta b) vai c) apakšpunktā.
                                          Pēc pilnvarotā pārstāvja statusa anulēšanas pilnvarotā iestāde uzreiz un noteikti 24 stundās nodrošina, lai bijušā pilnvarotā pārstāvja statusa maiņa būtu norādīta “Savienības piegādes ķēdes drošības datubāzē”.”;

                              e)

                              pievieno šādu 6.3.1.8. punktu:

                                          “6.3.1.8.

                                          Pilnvarotā iestāde sniedz muitas dienestiem visu informāciju saistībā ar pilnvarotā pārstāvja statusu, kura varētu attiekties uz Regulas (EEK) Nr. 2454/93 14.a panta 1. punkta b) vai c) apakšpunktā minētā AEO sertifikāta turējumu. Tostarp tiek sniegta informācija par jaunu pilnvaroto pārstāvju apstiprināšanu, pilnvarotā pārstāvja statusa anulēšanu, atkārtotu novērtēšanu un pārbaudēm, pārbaužu grafikiem un šo novērtējumu rezultātiem.
                                          Ne vēlāk kā līdz 2015. gada 1. martam izstrādā kārtību, kā veicama šī informācijas apmaiņa starp pilnvaroto iestādi un valsts muitas dienestiem.”;

                              f)

                              nodaļas 6.3.2.3. punktu aizstāj ar šādu:

                                          “6.3.2.3.

                                          Pilnvarotais pārstāvis gādā, lai sūtījumus, kuriem iepriekš nav piemēroti visi vajadzīgie drošības kontroles pasākumi:

                                                      a)

                                                      pārbaudītu saskaņā ar 6.2. punktu; vai

                                                      b)

                                                      pieņemtu uzglabāšanā pilnvarotā pārstāvja ekskluzīvā atbildībā un lai pirms atlases sūtījumi nebūtu identificējami kā sūtījumi pārvadāšanai gaisa kuģī un tiktu atlasīti autonomi bez jebkādas nosūtītāja vai citu tādu personu vai tiesību subjektu iesaistīšanās, kurus pilnvarotais pārstāvis nav šim mērķim norīkojis un apmācījis.

                                                Šā punkta b) apakšpunktu drīkst piemērot tikai tad, ja nosūtītājs nevar paredzēt, ka sūtījums tiks pārvadāts ar gaisa transportu.”;

                              g)

                              nodaļas 6.3.2.6. punkta e) apakšpunktu aizstāj ar šādu:

                                          “e)

                                          drošības statusa piešķiršanas pamatojums, kurā ir norāde:

                                                      —

                                                      “KC”, t. i., saņemts no zināmā nosūtītāja, vai

                                                      —

                                                      “AC”, t. i., saņemts no pazīstamā nosūtītāja, vai

                                                      —

                                                      “RA”, t. i., atlasījis pilnvarotais pārstāvis, vai

                                                      —

                                                      izmantotais pārbaudes līdzeklis vai metode, vai

                                                      —

                                                      pamatojums sūtījuma atbrīvošanai no pārbaudes;”;

                              h)

                              nodaļas 6.4.1.2. punktu aizstāj ar šādu:

                                          “6.4.1.2.

                                          Katras dalībvalsts pilnvarotā iestāde savā valsts civilās aviācijas drošības programmā atbilstoši Regulas (EK) Nr. 300/2008 10. pantam nosaka pienākumus, kas saistīti ar turpmāk izklāstītās zināmo nosūtītāju apstiprināšanas procedūras īstenošanu:

                                                      a)

                                                      pieteikuma iesniedzējs pieprasa apstiprinājumu tās dalībvalsts pilnvarotajai iestādei, kurā atrodas tā atrašanās vieta.
                                                      Pieteikuma iesniedzējam izsniedz “Norādījumus zināmajiem nosūtītājiem” saskaņā ar 6.B papildinājumu un “Zināmo nosūtītāju pārbaudes kontroljautājumu sarakstu”, kas norādīts 6.C papildinājumā;

                                                      b)

                                                      pilnvarotā iestāde vai ES aviācijas drošības vērtētājs, kas rīkojas tās vārdā, uz vietas pārbauda norādītās atrašanās vietas, lai izvērtētu, vai pieteikuma iesniedzējs atbilst Regulas (EK) Nr. 300/2008 un tās īstenošanas tiesību aktu prasībām.
                                                      Lai izvērtētu, vai pieteikuma iesniedzējs atbilst minētajām prasībām, pilnvarotā iestāde vai ES aviācijas drošības vērtētājs, kas rīkojas tās vārdā, izmanto “Zināmo nosūtītāju pārbaudes kontroljautājumu sarakstu”, kas norādīts 6.C papildinājumā. Šajā kontroljautājumu sarakstā ir iekļauts paziņojums par saistībām, ko paraksta pieteikuma iesniedzēja juridiskais pārstāvis vai persona, kas atrašanās vietā atbild par drošību.
                                                      Pēc pārbaudes kontroljautājumu saraksta aizpildīšanas tajā ietverto informāciju uzskata par klasificētu informāciju.
                                                      Parakstīto paziņojumu glabā attiecīgā pilnvarotā iestāde, vai to glabā ES aviācijas drošības vērtētājs un pēc pieprasījuma uzrāda attiecīgajai pilnvarotajai iestādei;

                                                      c)

                                                      pieteikuma iesniedzēja atrašanās vietas pārbaudi, ko veic attiecīgie muitas dienesti saskaņā ar Regulas (EEK) Nr. 2454/93 14.n pantu, uzskata par pārbaudi uz vietas, ja tā notikusi ne agrāk kā trīs gadus pirms dienas, kad pieteikuma iesniedzējs pieprasa to apstiprināt kā zināmo nosūtītāju. Šādos gadījumos pieteikuma iesniedzējs ieraksta prasīto informāciju 6.C papildinājumā norādītā “Zināmo nosūtītāju pārbaudes kontroljautājumu saraksta” 1. daļā un nosūta to pilnvarotajai iestādei kopā ar paziņojumu par saistībām, ko paraksta pieteikuma iesniedzēja juridiskais pārstāvis vai persona, kas atrašanās vietā atbild par drošību.
                                                      Pieteikuma iesniedzējs turpmākai pārbaudei iesniedz AEO sertifikātu un muitas dienestu attiecīgo novērtējumu.
                                                      Parakstīto paziņojumu glabā attiecīgā pilnvarotā iestāde, vai to glabā ES aviācijas drošības vērtētājs un pēc pieprasījuma uzrāda attiecīgajai pilnvarotajai iestādei;

                                                      d)

                                                      ja saskaņā ar attiecīgi a) un b) vai a) un c) apakšpunktu sniegtā informācija pilnvaroto iestādi pārliecina, tā nodrošina, lai vajadzīgā informācija par nosūtītāju vēlākais nākamajā darbdienā tiktu ievadīta “Savienības piegādes ķēdes drošības datubāzē”. Veicot ierakstu datubāzē, pilnvarotā iestāde katrai apstiprinātajai atrašanās vietai piešķir unikālu standarta formāta burtciparu identifikatoru.
                                                      Ja saskaņā ar attiecīgi a) un b) vai a) un c) apakšpunktu sniegtā informācija pilnvaroto iestādi nepārliecina, tā nekavējoties par to paziņo tiesību subjektam, kas vēlas tikt apstiprināts kā zināmais nosūtītājs, norādot iemeslus;

                                                      e)

                                                      zināmo nosūtītāju neuzskata par apstiprinātu, iekams informācija par to nav norādīta “Savienības piegādes ķēdes drošības datubāzē”.”;

                              i)

                              nodaļas 6.4.1.4. punktam pievieno šādu daļu:
                              “Zināmā nosūtītāja atrašanās vietas pārbaudi, ko veic attiecīgie muitas dienesti saskaņā ar Regulas (EEK) Nr. 2454/93 14.n pantu, uzskata par pārbaudi uz vietas.”;

                              j)

                              nodaļas 6.4.1.5. punktu aizstāj ar šādu:

                                          “6.4.1.5.

                                          Ja pilnvarotā iestāde zaudē pārliecību, ka zināmais nosūtītājs atbilst Regulas (EK) Nr. 300/2008 un tās īstenošanas tiesību aktu prasībām, tā norādītajā atrašanās vietā vai vietās anulē zināmā nosūtītāja statusu.
                                          Ja tiesību subjekta turējumā vairs nav AEO sertifikāta, kas minēts Regulas (EEK) Nr. 2454/93 14.a panta 1. punkta b) vai c) apakšpunktā, vai ja šā AEO sertifikāta darbība ir apturēta, jo ir konstatēta neatbilstība minētās regulas 14.k pantam, pilnvarotā iestāde attiecīgi rīkojas, lai pārliecinātos, ka zināmais nosūtītājs atbilst Regulas (EK) Nr. 300/2008 prasībām.
                                          Tiesību subjekts informē pilnvaroto iestādi par visām izmaiņām saistībā ar tā AEO sertifikātu, kas minēts Regulas (EEK) Nr. 2454/93 14.a panta 1. punkta b) vai c) apakšpunktā.
                                          Pēc zināmā nosūtītāja statusa anulēšanas pilnvarotā iestāde uzreiz un noteikti 24 stundās nodrošina, lai bijušā zināmā nosūtītāja statusa maiņa būtu norādīta “Savienības piegādes ķēdes drošības datubāzē”.”;

                              k)

                              pievieno šādu 6.4.1.7. punktu:

                                          “6.4.1.7.

                                          Pilnvarotā iestāde sniedz muitas dienestiem visu informāciju saistībā ar zināmā nosūtītāja statusu, kura varētu attiekties uz Regulas (EEK) Nr. 2454/93 14.a panta 1. punkta b) vai c) apakšpunktā minētā AEO sertifikāta turējumu. Tostarp tiek sniegta informācija par jaunu zināmo nosūtītāju apstiprināšanu, zināmā nosūtītāja statusa anulēšanu, atkārtotu novērtēšanu un pārbaudēm, pārbaužu grafikiem un šo novērtējumu rezultātiem.
                                          Ne vēlāk kā līdz 2015. gada 1. martam izstrādā kārtību, kā veicama šī informācijas apmaiņa starp pilnvaroto iestādi un valsts muitas dienestiem.”;

                              l)

                              nodaļas 6.6.1.1. punkta c) apakšpunktu aizstāj ar šādu:

                                          “c)

                                          transportuzņēmējs, kas noslēdzis pārvadājumu līgumu ar pilnvaroto pārstāvi, zināmo nosūtītāju vai pazīstamo nosūtītāju, paraksta transportuzņēmēja paziņojumu saskaņā ar 6.E papildinājumu, izņemot gadījumus, kad attiecīgais transportuzņēmējs ir apstiprināts kā pilnvarotais pārstāvis.
                                          Parakstīto paziņojumu glabā pilnvarotais pārstāvis, zināmais nosūtītājs vai pazīstamais nosūtītājs, kura vārdā tiek veikti pārvadājumi. Parakstītā paziņojuma kopiju pēc pieprasījuma izsniedz arī pilnvarotajam pārstāvim vai gaisa pārvadātājam, kas saņem sūtījumu, vai attiecīgajai pilnvarotajai iestādei; vai”;

                              m)

                              nodaļas 6.8.2.3. punktu aizstāj ar šādu:

                                          “6.8.2.3.

                                          Pilnvarotā iestāde gaisa pārvadātājam ACC3 apzīmējumu drīkst piešķirt uz ierobežotu laiku, kas beidzas ne vēlāk kā 2016. gada 30. jūnijā, tādā gadījumā, ja ES aviācijas drošības novērtēšana nav varējusi norisināties tādu objektīvu iemeslu pēc, kuri neietilpst gaisa pārvadātāja atbildībā. Ja šo apzīmējumu piešķir uz laiku, kas ir ilgāks par sešiem mēnešiem, pilnvarotā iestāde pārbauda, vai gaisa pārvadātājs īsteno tādu iekšējo drošības kvalitātes nodrošināšanas programmu, kas ir līdzvērtīga ES aviācijas drošības novērtējumam.”;

                              n)

                              nodaļas 6.8.3.1. punkta c) apakšpunktu aizstāj ar šādu:

                                          “c)

                                          vajadzīgo sūtījuma drošības kontroli ACC3 vai tāda pilnvarotā pārstāvja atbildībā, kam ir ES aviācijas drošības novērtējums, ir veicis pazīstams nosūtītājs, un sūtījums no drošības kontroles piemērošanas brīža līdz iekraušanai gaisa kuģī ir bijis aizsargāts pret neatļautu iejaukšanos, un to nepārvadā ar pasažieru gaisa kuģi; vai”;

                              o)

                              nodaļas 6.8.3.2. punktu aizstāj ar šādu:

                                          “6.8.3.2.

                                          Kravu un pasta sūtījumus, ko ieved Savienībā, pārbauda ar kādu no 6.2.1. punktā uzskaitītajiem līdzekļiem un metodēm atbilstoši standartam, kas ir pietiekams, lai varētu saprātīgā mērā pārliecināties, ka kravā vai pasta sūtījumā nav aizliegtu priekšmetu.”;

                              p)

                              nodaļas 6.8.3.3. punkta a) apakšpunktu aizstāj ar šādu:

                                          “a)

                                          transfēram vai tranzītam paredzētās kravas vai pasta drošības pārbaudes saskaņā ar 6.8.3.2. punktu, vai arī kravas vai pasta drošības kontroles ir veicis vai nu pats ACC3, vai arī tās ir veicis subjekts, kam ir veikts ES aviācijas drošības novērtējums, gaisa transportēšanas ceļa sākuma vietā vai jebkurā citā piegādes ķēdes posmā un šie sūtījumi ir aizsargāti pret neatļautu iejaukšanos no brīža, kad šīs drošības kontroles veiktas, līdz šo sūtījumu iekraušanai;”;

                              q)

                              nodaļas 6.8.4.1. punkta ievadteikumu aizstāj ar šādu:

                                          “6.8.4.1.

                                          Lai kļūtu par pilnvaroto pārstāvi vai zināmo nosūtītāju, kam ir ES aviācijas drošības novērtējums, tiesību subjekti, kuri atrodas trešās valstīs, tiek novērtēti atbilstoši vienai no šādām divām iespējām un tiek iekļauti tā/to ACC3 datubāzē, kuram/kuriem tie nepastarpināti piegādā kravu vai pastu šīs kravas vai šā pasta transportēšanai uz Savienību:”;

                              r)

                              pievieno šādu 6.8.4.4. līdz 6.8.4.6. punktu:

                                          “6.8.4.4.

                                          Tiesību subjekts, kas nodarbojas ar gaisa kravas vai pasta sūtījumiem un ekspluatē tīklu, kurā ir dažādas atrašanās vietas trešās valstīs, var saņemt vienu tāda pilnvarotā pārstāvja, kam ir ES aviācijas drošības novērtējums, apzīmējumu, kurš attiecas uz visām atrašanās vietām tīklā, ar nosacījumu, ka:

                                                      a)

                                                      attiecīgajām aviācijas drošības darbībām tīklā, tostarp pārvadājumiem starp atrašanās vietām, piemēro vienu drošības programmu vai standartizētas drošības programmas; un

                                                      b)

                                                      uz drošības programmas(-u) īstenošanu attiecas viena iekšēja drošības kvalitātes nodrošināšanas programma, kas ir līdzvērtīga ES aviācijas drošības novērtējumam; un

                                                      c)

                                                      pirms pilnvarotā pārstāvja, kam ir ES aviācijas drošības novērtējums, apzīmējuma piešķiršanas tīklam ES aviācijas drošības novērtēšana ir veikta šādām tiesību subjekta atrašanās vietām:

                                                                  i)

                                                                  vietai/vietām, no kuras/kurām kravu vai pasta sūtījumus tieši piegādā ACC3; un

                                                                  ii)

                                                                  vismaz divām atrašanās vietām tīklā vai 20 % no šīm vietām (atkarībā no tā, kurš skaits ir lielāks), no kurām kravu vai pasta sūtījumus piegādā i) punktā minētajai vietai/minētajām vietām; un

                                                                  iii)

                                                                  visām atrašanās vietām trešās valstīs, kas norādītas Komisijas Lēmuma C(2010) 774 pielikuma 6.I papildinājumā.

                                                Lai saglabātu pilnvarotā pārstāvja, kam ir ES aviācijas drošības novērtējums, apzīmējumu visām atrašanās vietām tīklā, kurām vēl nav veikta novērtēšana, ne ilgāk kā līdz 2018. gada 30. jūnijam, katru gadu pēc apzīmējuma piešķiršanas gada vēl vismaz divām atrašanās vietām vai 20 % no šīm vietām (atkarībā no tā, kurš skaits ir lielāks), no kurām kravu vai pasta sūtījumus piegādā c) apakšpunkta i) punktā minētajai vietai/minētajām vietām, veic ES aviācijas drošības novērtēšanu, līdz visas atrašanās vietas ir novērtētas.
                                          ES aviācijas drošības vērtētājs izstrādā ceļvedi, kurā norāda secību, kādā katru gadu novērtējamas nejaušas izlases veidā atlasītas atrašanās vietas. Ceļvedi izstrādā neatkarīgi no subjekta, kas ekspluatē tīklu, un minētais subjekts nedrīkst mainīt šo ceļvedi. Šis ceļvedis ir neatņemama daļa no novērtējuma ziņojuma, uz kura pamata tīklam piešķir trešās valsts pilnvarotā pārstāvja, kam ir ES aviācijas drošības novērtējums, apzīmējumu.
                                          Pēc tam, kad atrašanās vietai ir veikta ES aviācijas drošības novērtēšana, atrašanās vietu tīklā uzskata par pilnvaroto pārstāvi, kam ir ES aviācijas drošības novērtējums, saskaņā ar 6.8.4.2. punkta a) apakšpunktu.

                                          6.8.4.5.

                                          Ja 6.8.4.4. punkta c) apakšpunkta ii) punktā minētās atrašanās vietas ES aviācijas drošības novērtēšanā ir konstatēts, ka atrašanās vieta neatbilst 6.C2. papildinājumā norādītajā kontrolsarakstā minētajiem mērķiem, kravai un pastam no šīs atrašanās vietas drošības pārbaudes veic atrašanās vietā, kam novērtēšana veikta saskaņā ar 6.8.4.2. punkta a) apakšpunktu, līdz ES aviācijas drošības novērtēšanā tiek apstiprināta atbilstība kontrolsarakstā minētajiem mērķiem.

                                          6.8.4.6.

                                          Šā pielikuma 6.8.4.4. līdz 6.8.4.6. punkts zaudē spēku 2018. gada 30. jūnijā.”;

                  6)

                  pielikuma 6.B papildinājumu groza šādi:

                              a)

                              pirms iedaļas “Ievads” iekļauj šādu daļu:
                              “Ja jūsu turējumā ir AEO sertifikāts, kas minēts Regulas (EEK) Nr. 2454/93 14.a panta 1. punkta b) vai c) apakšpunktā (tā dēvētais AEOF vai AEOS sertifikāts) un ja atrašanās vietu, kurai jūs pieprasāt piešķirt zināmā nosūtītāja statusu, ne agrāk kā 3 gadus pirms dienas, kad pieprasīts zināmā nosūtītāja statuss, sekmīgi pārbaudījuši muitas dienesti, jums jāaizpilda un jūsu uzņēmuma juridiskajam pārstāvim jāparaksta 6.C papildinājumā norādītā “Zināmo nosūtītāju pārbaudes kontroljautājumu saraksta” 1. daļa attiecībā uz organizāciju un atbildības jomām, kā arī paziņojums par saistībām.”;

                              b)

                              iedaļu “Organizācija un atbildības jomas” aizstāj ar šādu:

                                 “Organizācija un atbildības jomas

                              Jums būs jāsniedz informācija par organizāciju (nosaukums, PVN maksātāja vai Tirdzniecības kameras biedra, vai Uzņēmumu reģistra reģistrācijas numurs, ja tāds ir, AEO sertifikāta numurs un datums, kad muitas dienesti veikuši pēdējo šīs atrašanās vietas pārbaudi, ja tāds ir), pārbaudāmās atrašanās vietas adrese un organizācijas galvenā adrese (ja tā atšķiras no pārbaudāmās atrašanās vietas adreses). Jānorāda iepriekšējā pārbaudes apmeklējuma laiks un pēdējais piešķirtais unikālais burtciparu identifikators (ja tāds ir), kā arī uzņēmējdarbības veids, aptuvenais darbinieku skaits atrašanās vietā, par gaisa kravas/gaisa pasta drošību atbildīgās personas vārds un uzvārds, amats un kontaktinformācija.”;

                  7)

                  pielikuma 6.C papildinājumu 1. daļu aizstāj ar šādu:
                  “1. daļa. Organizācija un atbildības jomas

                                          1.1.

                                          Pārbaudes datums (*)

                              dd/mm/gggg

                                          1.2.

                                          Iepriekšējās pārbaudes datums un unikālais identifikators, ja tāds ir

                              dd/mm/gggg

                              UNI

                                          1.3.

                                          Pārbaudāmās organizācijas nosaukums (*)

                              Nosaukums
                              PVN maksātāja/Tirdzniecības kameras biedra/Uzņēmumu reģistra reģistrācijas numurs (ja tāds ir)

                                          1.4.

                                          Informācija par AEOF vai AEOS sertifikātu (ja tāds ir)

                                 AEO sertifikāta numurs

                              Datums, kad muitas dienesti veikuši pēdējo šīs atrašanās vietas pārbaudi

                                          1.5.

                                          Pārbaudāmās atrašanās vietas adrese (*)

                              Numurs/vienība/ēka

                              Iela

                              Pilsēta

                              Pasta indekss

                              Valsts

                                          1.6.

                                          Organizācijas galvenā adrese (ja tā atšķiras no pārbaudāmās atrašanās vietas adreses, ar nosacījumu, ka tā ir tajā pašā valstī)

                              Numurs/vienība/ēka

                              Iela

                              Pilsēta

                              Pasta indekss

                              Valsts

                                          1.7.

                                          Uzņēmējdarbības veids/veidi – apstrādājamās kravas veidi

                                          1.8.

                                          Vai pieteikuma iesniedzējs atbild par:

                                          a)

                                          ražošanu

                                          b)

                                          iepakošanu

                                          c)

                                          glabāšanu

                                          d)

                                          nosūtīšanu

                                          e)

                                          citu darbību (precizēt):

                                          1.9.

                                          Aptuvenais darbinieku skaits atrašanās vietā

                                          1.10.

                                          Par gaisa kravas/gaisa pasta drošību atbildīgās personas vārds/uzvārds un amats (*)

                              Vārds, uzvārds

                              Amata nosaukums

                                          1.11.

                                          Kontakttālrunis

                              Tālruņa numurs

                                          1.12.

                                          E-pasta adrese (*)

                              E-pasts”;

                  8)

                  pielikuma 6.E papildinājuma otrās daļas septīto ievilkumu aizstāj ar šādu:

                              “—

                              par transporta pakalpojumiem netiks slēgti apakšlīgumi ar trešām personām, izņemot gadījumus, kad:

                                          a)

                                          trešajai personai ir transportuzņēmēja līgums ar pilnvaroto pārstāvi, zināmo nosūtītāju vai pazīstamo nosūtītāju, kas atbild par transportēšanu [tāds pats nosaukums kā iepriekš]; vai

                                          b)

                                          trešo personu ir apstiprinājusi vai sertificējusi pilnvarotā iestāde; vai

                                          c)

                                          trešajai personai ir transportuzņēmēja līgums ar šo paziņojumu parakstījušo transportuzņēmēju, kurā prasīts, lai trešā persona neslēgtu turpmākus apakšlīgumus un īstenotu šajā paziņojumā norādītās drošības procedūras. Šo paziņojumu parakstījušais transportuzņēmējs saglabā pilnu atbildību par visu transporta pakalpojumu pilnvarotā pārstāvja, zināmā nosūtītāja vai pazīstamā nosūtītāja vārdā; un”;

                  9)

                  pielikuma 6.F papildinājumu aizstāj ar šādu:

                     “6.F PAPILDINĀJUMS
                     KRAVA UN PASTS
                     6.Fi

                        TREŠĀS VALSTIS, KĀ ARĪ CITAS VALSTIS UN TERITORIJAS, KURĀM SASKAŅĀ AR LĪGUMA PAR EIROPAS SAVIENĪBAS DARBĪBU 355. PANTU NEPIEMĒRO MINĒTĀ LĪGUMA VI SADAĻU UN PAR KURĀM TIEK ATZĪTS, KA ŠĪS VALSTIS PIEMĒRO KOPĒJIEM PAMATSTANDARTIEM LĪDZVĒRTĪGUS DROŠĪBAS STANDARTUS

                     6.Fii

                        TREŠĀS VALSTIS, KĀ ARĪ CITAS VALSTIS UN TERITORIJAS, KURĀM SASKAŅĀ AR LĪGUMA PAR EIROPAS SAVIENĪBAS DARBĪBU 355. PANTU NEPIEMĒRO MINĒTĀ LĪGUMA VI SADAĻU UN KURĀM ACC3 APZĪMĒJUMS NAV NEPIECIEŠAMS, IR UZSKAITĪTAS ATSEVIŠĶĀ KOMISIJAS LĒMUMĀ.

                     6.Fiii

                        NOVĒRTĒŠANAS DARBĪBAS, KO VEIC TREŠĀS VALSTIS, KĀ ARĪ CITAS VALSTIS UN TERITORIJAS, KURĀM SASKAŅĀ AR LĪGUMA PAR EIROPAS SAVIENĪBAS DARBĪBU 355. PANTU NEPIEMĒRO MINĒTĀ LĪGUMA VI SADAĻU, UN KO ATZĪST PAR LĪDZVĒRTĪGĀM ES AVIĀCIJAS DROŠĪBAS NOVĒRTĒJUMAM”;

                  10)

                  pielikuma 8. nodaļu groza šādi:

                              a)

                              nodaļas 8.0.4. punktu aizstāj ar šādu:

                                          “8.0.4.

                                          Lidojuma laikā patērējamajos krājumos aizliegto priekšmetu saraksts ir tāds pats, kā norādīts 1.A papildinājumā. Ar aizliegtajiem priekšmetiem rīkojas saskaņā ar 1.6. punktu.”;

                              b)

                              nodaļas 8.1.4. punktu no 2015. gada 1. marta aizstāj ar šādu:
                              “8.1.4.   Zināmo piegādātāju izraudzīšanās

                              8.1.4.1.   Uzņēmums vai tiesību subjekts (“tiesību subjekts–izraudzītājs”) var izraudzīties par zināmo piegādātāju ikvienu tiesību subjektu (“piegādātāju”), kas ir tā piegādātājs, ja tas nodrošina 8.1.5. punktā minēto drošības kontroli un piegādā lidojuma laikā patērējamos krājumus, bet ne tieši uz gaisa kuģi. Tas neattiecas uz pilnvarotajiem piegādātājiem.
                              8.1.4.2.   Lai piegādātāju izraudzītos par zināmo piegādātāju, tam jāiesniedz tiesību subjektam–izraudzītājam:

                                          a)

                                          “Lidojuma laikā patērējamo krājumu zināmā piegādātāja paziņojums par saistībām”, kas ietverts 8.B papildinājumā. Šo paziņojumu paraksta juridiskais pārstāvis; un

                                          b)

                                          drošības programma, kas aptver 8.1.5. punktā minēto drošības kontroli.

                                    8.1.4.3.   Visi zināmie piegādātāji jāizraugās, pamatojoties uz šādu aspektu novērtējumu:

                                          a)

                                          drošības programmas būtiskums un pilnība attiecībā uz 8.1.5. punktu; un

                                          b)

                                          drošības programmas īstenošana bez trūkumiem.

                                    Ja pilnvarotā iestāde vai tiesību subjekts–izraudzītājs zaudē pārliecību, ka zināmais piegādātājs ievēro 8.1.5. punkta prasības, tiesību subjekts–izraudzītājs nekavējoties anulē zināmā piegādātāja statusu.
                              8.1.4.4.   Pilnvarotā iestāde savā valsts civilās aviācijas drošības programmā, kas minēta Regulas (EK) Nr. 300/2008 10. pantā, nosaka, vai drošības programmu un tās īstenošanu novērtē valsts revidents, ES aviācijas drošības vērtētājs vai persona, kas rīkojas tiesību subjekta–izraudzītāja vārdā un ir šim mērķim norīkota un apmācīta.
                              Novērtējumi jāreģistrē, un, ja šajā tiesību aktā nav noteikts citādi, novērtēšana jāveic pirms izraudzīšanās un pēc tam jāatkārto reizi divos gados.
                              Ja novērtēšanu neveic tiesību subjekta–izraudzītāja vārdā, tam jādara pieejami visi ieraksti saistībā ar novērtēšanu.
                              8.1.4.5.   Drošības programmas īstenošanas novērtēšana, kas apstiprina īstenošanu bez trūkumiem, ietver vai nu:

                                          a)

                                          piegādātāja apmeklējumu uz vietas reizi divos gados; vai

                                          b)

                                          regulāras pārbaudes, saņemot attiecīgā zināmā piegādātāja piegādātos krājumus, kuras uzsāk pēc izraudzīšanās, tostarp:

                                                      —

                                                      pārbaude, vai persona, kas piegādā krājumus zināmā piegādātāja vārdā, ir pienācīgi apmācīta; un

                                                      —

                                                      pārbaude, vai krājumi ir pienācīgi nodrošināti; un

                                                      —

                                                      krājumu pārbaude tādā pašā veidā, kā tiek pārbaudīti krājumi, kurus saņem no nezināma piegādātāja.

                                                Šīs pārbaudes veic neparedzamā veidā, un tās notiek vismaz vai nu reizi trijos mēnešos, vai 20 % no zināmā piegādātāja piegādēm attiecīgajam tiesību subjektam–izraudzītājam.

                                    Šā punkta b) apakšpunktā paredzēto iespēju drīkst izmantot tikai tad, ja pilnvarotā iestāde savā valsts civilās aviācijas drošības programmā ir noteikusi, ka novērtēšanu veic persona, kas rīkojas tiesību subjekta–izraudzītāja vārdā.
                              8.1.4.6.   Izraudzīšanās laikā un pēc tās piemērojamās metodes un procedūras nosaka tiesību subjekta–izraudzītāja drošības programmā.
                              8.1.4.7.   Tiesību subjekts–izraudzītājs saglabā:

                                          a)

                                          visu tā izraudzīto zināmo piegādātāju sarakstu, norādot izraudzīšanās termiņa beigu datumu; un

                                          b)

                                          parakstīto paziņojumu, drošības programmas kopiju un visus ziņojumus par tās īstenošanu attiecībā uz katru zināmo piegādātāju vismaz līdz sešiem mēnešiem pēc konkrētā piegādātāja izraudzīšanās termiņa beigu datuma.

                                    Pēc pieprasījuma šos dokumentus dara pieejamus pilnvarotajai iestādei atbilstības uzraudzīšanas nolūkiem.”;

                  11)

                  pielikuma 9. nodaļu groza šādi:

                              a)

                              nodaļas 9.0.4. punktu aizstāj ar šādu:

                                          “9.0.4.

                                          Lidostu krājumos aizliegto priekšmetu saraksts ir tāds pats, kā norādīts 1.A papildinājumā. Ar aizliegtajiem priekšmetiem rīkojas saskaņā ar 1.6. punktu.”;

                              b)

                              nodaļas 9.1.3. punktu no 2015. gada 1. marta aizstāj ar šādu:
                              “9.1.3.   Zināmo piegādātāju izraudzīšanās

                              9.1.3.1.   Lidostas ekspluatants var izraudzīties par zināmo piegādātāju ikvienu tiesību subjektu (“piegādātāju”), kas nodrošina 9.1.4. punktā minēto drošības kontroli un piegādā lidostu krājumus.
                              9.1.3.2.   Lai piegādātāju izraudzītos par zināmo piegādātāju, tam jāiesniedz lidostas ekspluatantam:

                                          a)

                                          “Lidostu krājumu zināmā piegādātāja paziņojums par saistībām”, kas ietverts 9.A papildinājumā. Šo paziņojumu paraksta juridiskais pārstāvis; un

                                          b)

                                          drošības programma, kas aptver 9.1.4. punktā minēto drošības kontroli.

                                    9.1.3.3.   Visi zināmie piegādātāji jāizraugās, pamatojoties uz šādu aspektu novērtējumu:

                                          a)

                                          drošības programmas būtiskums un pilnība attiecībā uz 9.1.4. punktu; un

                                          b)

                                          drošības programmas īstenošana bez trūkumiem.

                                    Ja pilnvarotā iestāde vai lidostas ekspluatants zaudē pārliecību, ka zināmais piegādātājs ievēro 9.1.4. punkta prasības, lidostas ekspluatants nekavējoties anulē zināmā piegādātāja statusu.
                              9.1.3.4.   Pilnvarotā iestāde savā valsts civilās aviācijas drošības programmā, kas minēta Regulas (EK) Nr. 300/2008 10. pantā, nosaka, vai drošības programmu un tās īstenošanu novērtē valsts revidents, ES aviācijas drošības vērtētājs vai persona, kas rīkojas lidostas ekspluatanta vārdā un ir šim mērķim norīkota un apmācīta.
                              Novērtējumi jāreģistrē, un, ja šajā tiesību aktā nav noteikts citādi, novērtēšana jāveic pirms izraudzīšanās un pēc tam jāatkārto reizi divos gados.
                              Ja novērtēšanu neveic lidostas ekspluatanta vārdā, tam jādara pieejami visi ieraksti saistībā ar novērtēšanu.
                              9.1.3.5.   Drošības programmas īstenošanas novērtēšana, kas apstiprina īstenošanu bez trūkumiem, ietver vai nu:

                                          a)

                                          piegādātāja apmeklējumu uz vietas reizi divos gados; vai

                                          b)

                                          regulāras pārbaudes tad, kad ierobežotas iekļuves drošības zonā ievesti attiecīgā zināmā piegādātāja piegādātie krājumi, kuras uzsāk pēc izraudzīšanās, tostarp:

                                                      —

                                                      pārbaude, vai persona, kas piegādā krājumus zināmā piegādātāja vārdā, ir pienācīgi apmācīta, un

                                                      —

                                                      pārbaude, vai krājumi ir pienācīgi nodrošināti, un

                                                      —

                                                      krājumu pārbaude tādā pašā veidā, kā tiek pārbaudīti krājumi, kurus saņem no nezināma piegādātāja.

                                                Šīs pārbaudes veic neparedzamā veidā, un tās notiek vismaz vai nu reizi trijos mēnešos, vai 20 % no zināmā piegādātāja piegādēm attiecīgajam lidostas ekspluatantam.

                                    Šā punkta b) apakšpunktā paredzēto iespēju drīkst izmantot tikai tad, ja pilnvarotā iestāde savā valsts civilās aviācijas drošības programmā ir noteikusi, ka novērtēšanu veic persona, kas rīkojas lidostas ekspluatanta vārdā.
                              9.1.3.6.   Izraudzīšanās laikā un pēc tās piemērojamās metodes un procedūras nosaka lidostas ekspluatanta drošības programmā.
                              9.1.3.7.   Lidostas ekspluatants saglabā:

                                          a)

                                          visu tā izraudzīto zināmo piegādātāju sarakstu, norādot izraudzīšanās termiņa beigu datumu; un

                                          b)

                                          parakstīto paziņojumu, drošības programmas kopiju un visus ziņojumus par tās īstenošanu attiecībā uz katru zināmo piegādātāju vismaz līdz sešiem mēnešiem pēc konkrētā piegādātāja izraudzīšanās termiņa beigu datuma.

                                    Pēc pieprasījuma šos dokumentus dara pieejamus pilnvarotajai iestādei atbilstības uzraudzīšanas nolūkiem.”;

                  12)

                  pielikuma 12. nodaļu groza šādi:

                              a)

                              nodaļas 12.4.2. punktu “EDS standarti” aizstāj ar šādu:
                              “12.4.2.   EDS standarti

                              12.4.2.1.   Visas EDS, kas uzstādītas pirms 2014. gada 1. septembra, atbilst vismaz 2. standartam.
                              12.4.2.2.   Šis 2. standarts zaudē spēku 2020. gada 1. septembrī.
                              12.4.2.3.   Pilnvarotā iestāde var atļaut vēlākais līdz 2022. gada 1. septembrim turpināt izmantot 2. standartam atbilstošas EDS, kas uzstādītas no 2011. gada 1. janvāra līdz 2014. gada 1. septembrim.
                              12.4.2.4.   Ja pilnvarotā iestāde atļauj pēc 2020. gada 1. septembra turpināt izmantot 2. standartam atbilstošas EDS, tā par to informē Komisiju.
                              12.4.2.5.   Visas EDS, kas uzstādītas pēc 2014. gada 1. septembra, atbilst vismaz 3. standartam.
                              12.4.2.6.   Visas EDS atbilst 3. standartam vēlākais no 2020. gada 1. septembra, izņemot gadījumus, kad piemēro 12.4.2.3. punktu.”;

                              b)

                              papildinājumu sarakstu pēc 12.11. punkta aizstāj ar šādu:

                                 “12.A PAPILDINĀJUMS
                                 Sīki izstrādāti noteikumi par arkveida metālu detektoru darbības parametriem ir noteikti atsevišķā Komisijas lēmumā.

                                    12.B PAPILDINĀJUMS

                                 Sīki izstrādāti noteikumi par sprāgstvielu atklāšanas sistēmu darbības parametriem ir noteikti atsevišķā Komisijas lēmumā.

                                    12.C PAPILDINĀJUMS

                                 Sīki izstrādāti noteikumi par šķidrumu, aerosolu un gelu atklāšanas iekārtu darbības parametriem ir noteikti atsevišķā Komisijas lēmumā.

                                    12.D PAPILDINĀJUMS

                                 Sīki izstrādāti noteikumi par suņu, kas apmācīti pazīt sprāgstvielas, darbības prasībām ir noteikti atsevišķā Komisijas lēmumā.

                                    12.E PAPILDINĀJUMS

                                 Sīki izstrādāti noteikumi par suņu, kas apmācīti pazīt sprāgstvielas, apstiprināšanas procedūrām ir noteikti atsevišķā Komisijas lēmumā.

                                    12.F PAPILDINĀJUMS

                                 Sīki izstrādāti noteikumi par suņu, kas apmācīti pazīt sprāgstvielas, apstiprināšanas pārbaudes zonām un pārbaudes nosacījumiem ir noteikti atsevišķā Komisijas lēmumā.

                                    12.G PAPILDINĀJUMS

                                 Sīki izstrādāti noteikumi par suņu, kas apmācīti pazīt sprāgstvielas, kvalitātes kontroles prasībām ir noteikti atsevišķā Komisijas lēmumā.

                                    12.H PAPILDINĀJUMS

                                 Sīki izstrādāti noteikumi “Suņu, kas apmācīti pazīt sprāgstvielas, nodarbināšana, izmantojot brīvās meklēšanas metodi – šīs metodes izmantošanā piemērojamie standarti” ir noteikti atsevišķā Komisijas lēmumā.

                                    12.I PAPILDINĀJUMS

                                 Sīki izstrādāti noteikumi “Suņu, kas apmācīti pazīt sprāgstvielas, nodarbināšana, izmantojot sprāgstvielu smaržas izsekošanas metodi “no attāluma” – šīs metodes izmantošanā piemērojamie standarti” ir noteikti atsevišķā Komisijas lēmumā.

                                    12.J PAPILDINĀJUMS

                                 Sīki izstrādāti noteikumi par metālu detektoru darbības parametriem ir noteikti atsevišķā Komisijas lēmumā.

                                    12.K PAPILDINĀJUMS

                                 Sīki izstrādāti noteikumi par drošības skeneru darbības parametriem ir noteikti atsevišķā Komisijas lēmumā.

                                    12.L PAPILDINĀJUMS

                                 Sīki izstrādāti noteikumi par sprāgstvielu palieku detektoru darbības parametriem ir noteikti atsevišķā Komisijas lēmumā.”


title: Komisijas Īstenošanas regula (ES) 2016/2121 (2016. gada 2. decembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               3.12.2016

               LV

               Eiropas Savienības Oficiālais Vēstnesis

               L 329/73

         KOMISIJAS ĪSTENOŠANAS REGULA (ES) 2016/2121
   (2016. gada 2. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 2. decembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  CL

                  115,2

                  MA

                  94,5

                  TN

                  200,0

                  TR

                  118,4

                  ZZ

                  132,0

                  0707 00 05

                  EG

                  191,7

                  MA

                  79,2

                  TR

                  154,7

                  ZZ

                  141,9

                  0709 93 10

                  MA

                  99,5

                  TR

                  145,0

                  ZZ

                  122,3

                  0805 10 20

                  TR

                  62,2

                  ZA

                  59,7

                  ZZ

                  61,0

                  0805 20 10

                  MA

                  63,7

                  TR

                  71,7

                  ZZ

                  67,7

                  0805 20 30 , 0805 20 50 , 0805 20 70 , 0805 20 90

                  JM

                  114,6

                  MA

                  63,3

                  PE

                  95,4

                  TR

                  82,6

                  ZZ

                  89,0

                  0805 50 10

                  TR

                  80,5

                  ZZ

                  80,5

                  0808 10 80

                  US

                  100,7

                  ZA

                  164,3

                  ZZ

                  132,5

                  0808 30 90

                  CN

                  98,6

                  TR

                  126,8

                  ZZ

                  112,7

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/933 (2015. gada 17. jūnijs), ar kuru nosaka piešķīruma koeficientus, kas piemērojami daudzumiem, kuri norādīti no 2015. gada 5. jūnija līdz 12. jūnijam iesniegtajos importa licenču pieteikumos, saskaņā ar tarifa kvotām, kas ar Īstenošanas regulu (ES) Nr. 416/2014 atvērtas Ukrainas izcelsmes labībai

text:
               18.6.2015

               LV

               Eiropas Savienības Oficiālais Vēstnesis

               L 151/22

         KOMISIJAS ĪSTENOŠANAS REGULA (ES) 2015/933
   (2015. gada 17. jūnijs),
   ar kuru nosaka piešķīruma koeficientus, kas piemērojami daudzumiem, kuri norādīti no 2015. gada 5. jūnija līdz 12. jūnijam iesniegtajos importa licenču pieteikumos, saskaņā ar tarifa kvotām, kas ar Īstenošanas regulu (ES) Nr. 416/2014 atvērtas Ukrainas izcelsmes labībai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:

               (1)

               Ar Komisijas Īstenošanas regulu (ES) Nr. 416/2014 (2) ir atvērtas tarifa kvotas Ukrainas izcelsmes labības importēšanai.

               (2)

               Ar Īstenošanas regulas (ES) Nr. 416/2014 1. panta 1. punktu ir noteikts, ka laikposmam no 2015. gada 1. janvāra līdz 2015. gada 31. decembrim ar kārtas numuru 09.4306 apzīmētās kvotas daudzums ir 950 000 tonnu.

               (3)

               Daudzumi, kuri norādīti importa licenču pieteikumos, kas attiecībā uz kvotu ar kārtas numuru 09.4306 iesniegti no 2015. gada 5. jūnija pulksten 13.00 līdz 2015. gada 12. jūnijam pulksten 13.00 pēc Briseles laika, ir lielāki par pieejamajiem daudzumiem. Tāpēc būtu jānosaka, par kādu apjomu importa licences var izdot, nosakot piešķīruma koeficientu, kas piemērojams pieprasītajiem daudzumiem par attiecīgo kvotu un ir aprēķināts saskaņā ar Komisijas Regulas (EK) Nr. 1301/2006 (3) 7. panta 2. punktu.

               (4)

               Turklāt par kārtējo kvotas periodu būtu jāpārtrauc izdot importa licences par to kvotu ar kārtas numuru 09.4306, kura minēta Īstenošanas regulā (ES) Nr. 416/2014.

               (5)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   1.   Daudzumiem, kas norādīti importa licenču pieteikumos, kuri attiecas uz Īstenošanas regulas (ES) Nr. 416/2014 pielikumā minēto kvotu ar kārtas numuru 09.4306 un kuri iesniegti no 2015. gada 5. jūnija pulksten 13.00 līdz 2015. gada 12. jūnijam pulksten 13.00 pēc Briseles laika, piemēro piešķīruma koeficientu 39,550366 % attiecībā uz pieteikumiem, kas iesniegti saskaņā ar tarifa kvotu ar kārtas numuru 09.4306.
   2.   No 2015. gada 12. jūnija pulksten 13.00 pēc Briseles laika aptur tādu jaunu importa licenču pieteikumu pieņemšanu par kārtējo kvotas periodu, kuri attiecas uz Īstenošanas regulas (ES) Nr. 416/2014 pielikumā minēto kvotu ar kārtas numuru 09.4306.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 17. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2014. gada 23. aprīļa Īstenošanas regula (ES) Nr. 416/2014, ar ko atver Savienības importa tarifu kvotas Ukrainas izcelsmes labībai un paredz šo kvotu pārvaldību (OV L 121, 24.4.2014., 53. lpp.).

      (3)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).


title: Komisijas Īstenošanas regula (ES) 2016/1321 (2016. gada 26. jūlijs) par atsevišķu preču klasifikāciju kombinētajā nomenklatūrā

text:
                  3.8.2016

                  LV

                  Eiropas Savienības Oficiālais Vēstnesis

                  L 209/4

            KOMISIJAS ĪSTENOŠANAS REGULA (ES) 2016/1321
      (2016. gada 26. jūlijs)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 26. jūlijā

               Komisijas

               un tās priekšsēdētāja vārdā –

               nodokļu politikas un muitas savienības ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums (t. s., “šūpuļtīkls ar rāmi”), kura izmēri ir apmēram 230 × 140 × 205 cm. Tas sastāv no trīsstūraina rāmja, kas novietojams uz zemes un izgatavots no metāla (tērauda) stieņiem un kurā iekārta guļamvirsma. Guļamvirsmas izmēri ir 100 × 190 cm (platums × garums), un tā veidota no nedaudz izliektiem stieņiem garajās malās un taisniem stieņiem īsajās malās, pie kuriem piestiprināts auduma pārklājums. Izstrādājums ir aprīkots ar “jumtu” no tekstilmateriāla un pretodu tīkliem.
                     Izstrādājums sver 45 kg un paredzēts personām, kuru svars nepārsniedz 180 kg. Tas ir izgatavots no materiāla, kas izturīgs pret laika apstākļiem, un tas nozīmē, ka izstrādājums ir piemērots izmantošanai ārpus telpām.

                         (*) Sk. attēlu.

                     9403 20 80

                     Klasifikācija noteikta, ievērojot 1., 3.b un 6. vispārīgo kombinētās nomenklatūras interpretācijas noteikumu un 94. nodaļas 2. piezīmi, un KN kodu 9403 , 9403 20  un 9403 20 80  formulējumu.
                     Ņemot vērā izstrādājuma īpašības, proti, tā svaru un nespēju to viegli izjaukt, tas nav viegli transportējams, dodoties izbraukumā. Tāpēc izstrādājums nav klasificējams pie tūrisma piederumiem pozīcijā 6306 .
                     Izstrādājums ir “pārvietojams” un, ņemot vērā tā objektīvās īpašības, tas ir paredzēts novietošanai uz grīdas vai uz zemes. Tas izmantojams galvenokārt praktiskiem mērķiem, lai aprīkotu āra platības, piemēram, privātu mājokļu vai viesnīcu, restorānu u. c. dārzus (sk. arī Harmonizētās sistēmas skaidrojumus par 94. nodaļu, vispārīgo skaidrojumu (A)). Tādējādi izstrādājumu uzskata par “mēbeli”, kas izgatavota no dažādiem materiāliem, un tas klasificējams pozīcijā 9403  atbilstīgi materiālam, no kura izgatavots statīvs (rāmis) un kas nosaka tā pamatīpašības.
                     Izstrādājums tāpēc jāklasificē ar KN kodu 9403 20 80  pie citādām metāla mēbelēm.

            (*)  Attēls pievienots tikai informācijai.


title: Komisijas Īstenošanas regula (ES) 2017/678 (2017. gada 10. aprīlis), ar ko nosaka, ka jāreģistrē no Šrilankas nosūtītu velosipēdu imports neatkarīgi no tā, vai tiem deklarēta Šrilankas izcelsme, ciktāl tas attiecas uz Šrilankas uzņēmumu City Cycle Industries

text:
               11.4.2017

               LV

               Eiropas Savienības Oficiālais Vēstnesis

               L 98/7

         KOMISIJAS ĪSTENOŠANAS REGULA (ES) 2017/678
   (2017. gada 10. aprīlis),
   ar ko nosaka, ka jāreģistrē no Šrilankas nosūtītu velosipēdu imports neatkarīgi no tā, vai tiem deklarēta Šrilankas izcelsme, ciktāl tas attiecas uz Šrilankas uzņēmumu City Cycle Industries

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši 10. panta 4. punktu un 14. panta 5. punktu,
   pēc dalībvalstu informēšanas,
   tā kā:
   A.   ATTIECĪGAIS RAŽOJUMS

               (1)

               Ražojums, uz kuru attiecas šī reģistrācija, ir divriteņi un citi velosipēdi (ieskaitot kravas trīsriteņus, bet izņemot vienriteņus), bez motora, kurus klasificē ar KN kodiem ex 8712 00 30 un ex 8712 00 70 un kuri nosūtīti no Šrilankas, neatkarīgi no tā, vai tiem deklarēta Šrilankas izcelsme, ciktāl tas attiecas uz Šrilankas uzņēmumu City Cycle Industries.

         B.   TIESAS SPRIEDUMS

               (2)

               Eiropas Savienības Vispārējā tiesa (“Vispārējā tiesa”) 2015. gada 19. marta spriedumā lietā T-413/13 City Cycle Industries/Padome (2) atcēla Padomes 2013. gada 29. maija Īstenošanas regulu (ES) Nr. 501/2013, ar ko galīgo antidempinga maksājumu, kas ar Īstenošanas regulu (ES) Nr. 990/2011 noteikts Ķīnas Tautas Republikas izcelsmes velosipēdu importam, attiecina uz tādu velosipēdu importu, kas nosūtīti no Indonēzijas, Malaizijas, Šrilankas un Tunisijas, neatkarīgi no tā, vai šiem velosipēdiem ir deklarēta Indonēzijas, Malaizijas, Šrilankas vai Tunisijas izcelsme (3) (“apstrīdētā regula”), ciktāl tā attiecas uz Šrilankas uzņēmumu City Cycle Industries.

               (3)

               Ar 2017. gada 26. janvāra spriedumu Tiesa noraidīja apelācijas sūdzības, ko pret minēto spriedumu bija iesniegusi Savienības ražošanas nozare (C-248/15 P), Eiropas Komisija (C-254/15 P) un Eiropas Savienības Padome (C-260/15 P).

               (4)

               Konkrēti Tiesa sprieduma 73. punktā konstatēja, ka apstrīdētās regulas 78. apsvērumā nav nekādas individuālas iespējamo apiešanas darbību, ko esot veikusi City Cycle Industries, analīzes. Sprieduma 75. un 76. punktā Tiesa konstatēja, ka secinājumus attiecībā uz pārsūtīšanas darbību esamību Šrilankā nevar juridiski balstīt tikai uz dubultu konstatējumu, ko skaidri izdarījusi Padome, proti, pirmkārt, ka pastāv pārmaiņas tirdzniecības modelī un, otrkārt, ka daļa no ražotājiem/eksportētājiem nav sadarbojušies.

               (5)

               Sprieduma rezultātā velosipēdu importam Eiropas Savienībā vairs nepiemēro antidempinga pasākumus, kas noteikti ar apstrīdēto regulu, ciktāl tas attiecas uz Šrilankas uzņēmumu City Cycle Industries.

               (6)

               Pēc ES Tiesas sprieduma Komisija nolēma daļēji atsākt pretapiešanas izmeklēšanu, kas attiecās uz tādu velosipēdu importu, kuri nosūtīti no Šrilankas, neatkarīgi no tā, vai tiem deklarēta Šrilankas izcelsme, un kuras rezultātā tika pieņemta apstrīdētā regula, un atsāk to posmā, kurā pieļauts pārkāpums. Atsākšana attiecas uz ES Tiesas sprieduma izpildi attiecībā uz City Cycle Industries.

         C.   PIEPRASĪJUMS

               (7)

               Pēc ES Tiesas sprieduma Eiropas Velosipēdu ražotāju apvienība un Maxcom Ltd (“pieprasījuma iesniedzēji”) pieprasīja noteikt, ka attiecīgā ražojuma imports, ciktāl tas attiecas uz Šrilankas uzņēmumu City Cycle Industries, reģistrējams atbilstīgi pamatregulas 14. panta 5. punktam, lai šim importam vēlāk varētu piemērot pasākumus no reģistrēšanas dienas.

         D.   REĢISTRĒŠANAS PAMATOJUMS

               (8)

               Pieprasījuma iesniedzēji norāda uz reāliem tūlītējiem draudiem, ka ievērojamos daudzumos atsāksies City Cycle Industries eksports uz Savienību, jo iepriekš City Cycle Industries spējis Šrilankā ātri iedibināt ar velosipēdiem saistītu liela mēroga apiešanas praksi, un ka šim Šrilankas uzņēmumam, lai varētu realizēt ar velosipēdiem saistīto apiešanu, bijis nozīmīgs pircējs Savienībā. Turklāt, ņemot vērā, ka montāžas operācijas prasa mazus ieguldījumus un ka minētajam Šrilankas uzņēmumam jau ir nepieciešamā zinātība un pieredze ar šādām darbībām, pieprasījuma iesniedzēji norāda, ka City Cycle Industries varētu ātri atsākt ar apiešanu saistītu eksportu no Šrilankas līdzīgā lielā apjomā.

               (9)

               Atbilstoši pamatregulas 14. panta 5. punktam Komisija var uzdot muitas dienestiem veikt importa reģistrēšanai vajadzīgos pasākumus, lai šim importam vēlāk varētu piemērot pasākumus no reģistrēšanas dienas. Importa reģistrēšanu var noteikt, ja pirms tam no Savienības ražošanas nozares saņemts pieprasījums ar pietiekamiem pierādījumiem, kas pamato šādu rīcību.

               (10)

               Pieprasījumā ir pietiekami pierādījumi reģistrēšanas pamatošanai.

               (11)

               ES Tiesas spriedums attiecas tikai uz individuālu apiešanas prakses analīzi, kurā varētu būt iesaistīts City Cycle. Tiek atgādināts, ka visi apstrīdētajā regulā gūtie konstatējumi, kurus noteiktajā termiņā neapstrīdēja vai kurus apstrīdēja, bet ar Vispārējās tiesas spriedumu nenoraidīja, vai kurus Vispārējā tiesa neizskatīja un kuri tādējādi neizraisīja apstrīdētās regulas atcelšanu, paliek spēkā.

               (12)

               Ņemot vērā iepriekš minēto, tiek uzskatīts, ka pretapiešanas pasākumu koriģējošā ietekme varētu tikt nopietni apdraudēta, ja vien šādus pasākumus nepiemērotu ar atpakaļejošu spēku. Tāpēc šajā gadījumā ir izpildīti reģistrēšanas nosacījumi.

         E.   PROCEDŪRA

               (13)

               Ņemot vērā iepriekš minēto, Komisija ir secinājusi, ka pieprasījuma iesniedzēju pieprasījumā ir pietiekami pierādījumi, lai saskaņā ar pamatregulas 14. panta 5. punktu noteiktu, ka attiecīgā ražojuma imports ir jāreģistrē.

               (14)

               Visas ieinteresētās personas ir aicinātas rakstiski izteikt savu viedokli un sniegt pierādījumus, kas to pamato. Turklāt Komisija var uzklausīt ieinteresētās personas, ja tās to rakstiski pieprasa un norāda konkrētus iemeslus, kāpēc tās būtu jāuzklausa.

         F.   REĢISTRĒŠANA

               (15)

               Atbilstīgi pamatregulas 14. panta 5. punktam attiecīgā ražojuma imports būtu jāreģistrē, lai nodrošinātu, ka gadījumā, ja atsāktajā izmeklēšanā tiktu gūti konstatējumi, kuru dēļ tiktu noteikti antidempinga maksājumi, šos maksājumus saskaņā ar spēkā esošajiem tiesību aktiem varētu piemērot ar atpakaļejošu spēku, ja izpildīti vajadzīgie nosacījumi. Visi iespējamie maksājumi ir atkarīgi no atsāktās antidempinga izmeklēšanas konstatējumiem.

         G.   PERSONAS DATU APSTRĀDE

               (16)

               Šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (EK) Nr. 45/2001 (4),

         IR PIEŅĒMUSI ŠO REGULU.
   1. pants
   1.   Ar šo muitas dienestiem tiek uzdots saskaņā ar Regulas (ES) 2016/1036 14. panta 5. punktu attiecīgi rīkoties, lai reģistrētu Eiropas Savienībā importētus no Šrilankas nosūtītus divriteņus un citus velosipēdus (ieskaitot kravas trīsriteņus, bet izņemot vienriteņus), bez motora, kurus klasificē ar KN kodiem ex 8712 00 30 un ex 8712 00 70 (Taric kodi 8712003010, 8712007091), neatkarīgi no tā, vai tiem deklarēta Šrilankas izcelsme, ciktāl tas attiecas uz City Cycle Industries (Taric papildu kods B131). Reģistrēšanu beidz deviņus mēnešus pēc šīs regulas spēkā stāšanās dienas.
   2.   Visas ieinteresētās personas ir aicinātas 20 dienu laikā no šīs regulas publicēšanas dienas rakstiski paziņot savu viedokli, sniegt pierādījumus, kas to pamato, vai pieprasīt uzklausīšanu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  OV C 274, 21.9.2013.

      (3)  Padomes 2013. gada 29. maija Īstenošanas regula (ES) Nr. 501/2013, ar ko galīgo antidempinga maksājumu, kas ar Īstenošanas regulu (ES) Nr. 990/2011 noteikts Ķīnas Tautas Republikas izcelsmes velosipēdu importam, attiecina uz tādu velosipēdu importu, kas nosūtīti no Indonēzijas, Malaizijas, Šrilankas un Tunisijas, neatkarīgi no tā, vai šiem velosipēdiem ir deklarēta Indonēzijas, Malaizijas, Šrilankas vai Tunisijas izcelsme (OV L 153, 5.6.2013., 1. lpp.).

      (4)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).


title: Komisijas Īstenošanas regula (ES) 2016/2076 (2016. gada 25. novembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               26.11.2016

               LV

               Eiropas Savienības Oficiālais Vēstnesis

               L 320/34

         KOMISIJAS ĪSTENOŠANAS REGULA (ES) 2016/2076
   (2016. gada 25. novembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. novembrī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  90,0

                  TR

                  80,7

                  ZZ

                  85,4

                  0707 00 05

                  MA

                  69,4

                  TR

                  158,6

                  ZZ

                  114,0

                  0709 93 10

                  MA

                  100,9

                  TR

                  141,9

                  ZZ

                  121,4

                  0805 20 10

                  MA

                  71,7

                  ZA

                  138,5

                  ZZ

                  105,1

                  0805 20 30 , 0805 20 50 , 0805 20 70 , 0805 20 90

                  JM

                  110,2

                  TR

                  80,3

                  ZZ

                  95,3

                  0805 50 10

                  AR

                  64,7

                  CL

                  90,0

                  TR

                  78,5

                  ZZ

                  77,7

                  0808 10 80

                  CL

                  185,9

                  NZ

                  177,5

                  ZA

                  186,7

                  ZZ

                  183,4

                  0808 30 90

                  CN

                  106,4

                  TR

                  126,8

                  ZZ

                  116,6

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/1211 (2016. gada 20. jūlijs) par atsevišķu preču klasifikāciju kombinētajā nomenklatūrā

text:
                  26.7.2016

                  LV

                  Eiropas Savienības Oficiālais Vēstnesis

                  L 199/3

            KOMISIJAS ĪSTENOŠANAS REGULA (ES) 2016/1211
      (2016. gada 20. jūlijs)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:

                  (1)

                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.

                  (2)

                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                  (3)

                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                  (4)

                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                  (5)

                  Šajā regulā paredzētie pasākumi ir saskaņā ar Muitas kodeksa komitejas atzinumu,

            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 20. jūlijā

               Komisijas

               un tās priekšsēdētāja vārdā –

               Nodokļu politikas un muitas savienības ģenerāldirektors

            Stephen QUEST

         (1)  OV L 269, 10.10.2013., 1. lpp.

         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

         PIELIKUMS

                     Preču apraksts

                     Klasifikācija
                     (KN kods)

                     Pamatojums

                     (1)

                     (2)

                     (3)

                     Izstrādājums (t. s., “šūpuļtīkls ar statīvu”), kura izmēri ir apmēram 380 × 120 × 140 cm. Izstrādājums sastāv no koka statīva, ko novieto uz zemes un pie kura piestiprināts šūpuļtīkls, kura izmēri ir 240 × 120 cm un kurš izgatavots no kokvilnas auduma. Šūpuļtīkla šaurajos galos iestrādāti koka stieņi un auklas piestiprināšanai pie statīva.
                     Izstrādājums sver aptuveni 32 kg un paredzēts personām, kuru svars nepārsniedz 150 kg.

                         (*) Sk. attēlu.

                     9403 60 90

                     Klasifikācija noteikta, ievērojot 1., 3.b un 6. vispārīgo Kombinētās nomenklatūras interpretācijas noteikumu, 94. nodaļas 2. piezīmi un KN kodu 9403 , 9403 60  un 9403 60 90  formulējumu.
                     Ņemot vērā izstrādājuma īpašības, proti, tā svaru un nespēju to viegli izjaukt, tas nav viegli transportējams, dodoties izbraukumā. Tāpēc izstrādājums nav klasificējams pie tūrisma piederumiem pozīcijā 6306 .
                     Izstrādājums ir “pārvietojams”, un, ņemot vērā tā objektīvās īpašības, tas ir paredzēts novietošanai uz grīdas vai uz zemes. Tas izmantojams galvenokārt praktiskiem mērķiem, lai aprīkotu āra platības, piemēram, privātu mājokļu vai viesnīcu, restorānu u. c. dārzus (sk. arī Harmonizētās sistēmas skaidrojumus par 94. nodaļu, vispārīgo skaidrojumu (A)). Tādējādi izstrādājumu uzskata par “mēbeli”, kas izgatavota no dažādiem materiāliem, un tas klasificējams pozīcijā 9403  atbilstīgi materiālam, no kura izgatavots statīvs un kas nosaka tā pamatīpašības.
                     Izstrādājums tāpēc jāklasificē ar KN kodu 9403 60 90  pie citādām koka mēbelēm.

            (*)  Attēls pievienots tikai informācijai.